Töfrum fram jólin með kvennagöngu og laufabrauðsgerð ! Söguhringur kvenna býður öllum áhugasömum konum í jólagöngu undir leiðsögn sögukvennanna Hallveigar Thorlacius og Helgu Arnalds þar sem laumast verður inn á áhugaverða staði undir tindrandi ljósum miðborgarinnar . Sérstök áhersla verður lögð á jólasiði Íslendinga fyrr og síðar og koma Grýla , jólakötturinn og jólasveinarnir 13 til sögunnar . Eftir frásögn Hallveigar og Helgu vonumst við til að heyra af hátíðarhaldi þeirra sem mæta á viðburðinn og er öllum velkomið að koma með hátíðargóðgæti eða miðla á einn eða annan hátt því sem einkennir hátíðina í fjölskyldum eða upprunalandi þeirra . Léttar veitingar verða í boði . Dagskrá Söguhrings kvenna árið 2019 er styrkt af Velferðarráðuneytinu .